Parlamentul propune o modificare la Codul Muncii care vizează părinții singuri. Măsura, prevăzută într-un proiect legislativ va permite celor care își cresc singuri copiii să petreacă mai multă vreme cu aceștia.
Codul Muncii va fi modificat printr-un proiect legislativ care urmează să primească votul decisiv în Parlament. Măsura îi vizează pepărinții singuri care, mulțumită noilor reguli, vor putea petrece mai multă vreme alături de copii.
Codul Muncii, modificat în Parlament
Un proiect de act normativ urmează să modifice legislația muncii în favoarea părinților singuri. Dacă această inițiativă din Codul Muncii va fi adoptată și proulgată de președintele Klaus Iohannis, părinții singuri vor petrece mai multă vreme alături de copii.
Conform acestei modificări părinții ce-și cresc singuri copiii nu vor putea fi obligați să lucreze noaptea. De altfel, o astfel de măsură se aplică, deja, în cazul femeilor gravide, a lăuzelor și a celor care alăptează. Nici tinerii care nu au împlinit vârsta de 18 ani nu pot presta muncă în ture de noapte.
Motivele invocate de autorii proiectului
Inițiatorii proiectului legislativ ce va schimba Codul Muncii au enumerat mai multe motive pentru care un părinte singur nu trebuie să lucreze noaptea:
siguranța copilului pe timp de noapte, care rămâne fie în grija unei alte persoane decât părintele, fie singur în casă; posibilitatea ca părintele să nu poată acorda copiilor suficientă atenție și îngrijire în timpul zilei, din cauza oboselii generate de lucrul în ture de noapte; dificultatea de a îmbina programul de lucru cu obligațiile familiale, cum ar fi îngrijirea copiilor sau participarea la activități școlare și sociale; impactul asupra relației părinte-copil, care poate fi afectată deoarece părintele nu poate participa la activitățile copilului în mod regulat.Alte modificări la Codul Muncii
Legislația muncii reglementează, începând cu acest an, și numărul pauzelor la care au dreptul angajații. Regula standard, din Codul Muncii stabilea că un angajat are dreptul la o pauză la un program de opt ore de lucru. Reglementările din 2024 reduce programul de lucru pentru acordarea unei pauze.
Conform noilor prevederi, angajații majori vor avea dreptul la o pauză de masă și dacă lucrează după un program de cel puțin 6 ore de muncă. În cazul angajaților minori, legislația prevede că o pauză de 30 de minute poate fi luată la unprogram de cel puțin patru ore și jumătate de muncă.
De asemenea, potrivit modificărilor la Codul Muncii, salariații au dreptul să lipsească în cazul unor situații neprevăzute de urgență familială. Este vorba despre boală sau accient. Pentru a beneficia de aceste zile libere, ei trebuie să notifice angajatorul, în prealabil. Potrivit legii, numărul absențelor nu poate depăși zece zile lucrătoare într-un an calendaristic. Concedierea salariatului în această perioadă este strict interzisă.
Conform procedurilor, cei care nu demonstrează că au avut nevoie de aceste zile libere pentru urgențe familiale, își pierd dreptul. Zilele libere obținute se transformă în absențe nemotivate, înregistrate în ReviSal. Pe de altă parte, angajatorul care nu acordă acest drept riscă amenzi cuprinse între 4.000 lei și 8.000 lei, conform prevederii din Codul Muncii.